ประกาศกระทรวงกลาโหม กระทรวงมหาดไทยประกาศกระทรวงกลาโหมกระทรวงมหาดไทยกระทรวงสาธารณสุข กระทรวงแรงงานและกระทรวงอุตสาหกรรมเรื่อง หลักเกณฑ์การควบคุมและการกำกับดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิงพ.ศ. ๒๕๔๗[๑] เนื่องจากการควบคุมและการกำกับ ดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิง จะต้องดำเนินการตามกฎหมายที่เกี่ยวข้องหลายฉบับได้แก่ กฎหมายว่าด้วยควบคุมยุทธภัณฑ์ ซึ่งอยู่ในอำนาจหน้าที่ของกระทรวงกลาโหม กฎหมายว่าด้วยเครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน ซึ่งอยู่ในอำนาจหน้าที่ของกระทรวงมหาดไทยกฎหมายว่าด้วยการสาธารณสุขซึ่งอยู่ในอำนาจหน้าที่ของกระทรวงสาธารณสุข กฎหมายว่าด้วยคุ้มครองแรงงาน ซึ่งอยู่ในอำนาจหน้าที่ของกระทรวงแรงงานและกฎหมายว่าด้วยโรงงานซึ่งอยู่ในอำนาจหน้าที่ของกระทรวงอุตสาหกรรมเพื่อให้เป็นแนวทางปฏิบัติของหน่วยงานที่มีอำนาจหน้าที่ในการควบคุมและหรือการกำกับดูแลการผลิตการค้า การครอบครอง การขนส่งดอกไม้เพลิงและวัตถุดิบที่ใช้ในการผลิตดอกไม้เพลิง ให้สามารถดำเนินการได้อย่างถูกต้องครบถ้วนทุกกฎหมาย อาศัยอำนาจตามความในมาตรา ๒๐ แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๕) พ.ศ.๒๕๔๕ จึงออกประกาศกำหนดหลักเกณฑ์การควบคุมและการกำกับ ดูแลการผลิต การค้าการครอบครอง การขนส่งดอกไม้เพลิงและวัตถุดิบที่ใช้ในการผลิตดอกไม้เพลิงไว้ดังต่อไปนี้ข้อ ๑ ในประกาศนี้การควบคุมและการกำกับ ดูแล หมายความว่า การพิจารณาอนุญาต และหรือการกำกับ ดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิง ตามกฎหมายที่เกี่ยวข้องการผลิต หมายความว่าทำ ผสม ปรุง หรือแปรสภาพ และให้หมายความรวมถึง เปลี่ยนรูปแบ่งบรรจุ หรือรวมบรรจุด้วยการครอบครอง หมายความว่าการมีไว้ในครอบครองไม่ว่าเพื่อตนเองหรือผู้อื่น และไม่ว่าจะเป็นการมีไว้เพื่อขาย เพื่อขนส่งเพื่อใช้หรือเพื่อการอื่นใด ซึ่งวัตถุดิบที่ใช้ในการผลิตดอกไม้เพลิง และดอกไม้เพลิงดอกไม้เพลิง หมายความว่าวัสดุที่เมื่อเผาไหม้แล้วก่อให้เกิดแสง เสียง เช่น พลุ ประทัดไฟประทัดลมและวัตถุอื่นใดอันมีสภาพคล้ายคลึงกันการค้า หมายความว่า การซื้อขาย การจำหน่าย การแลกเปลี่ยนการนำเข้า การส่งออกซึ่งดอกไม้เพลิงและหรือวัตถุดิบที่ใช้ในการผลิตดอกไม้เพลิงการขนส่ง หมายความว่าการเคลื่อนย้ายซึ่งดอกไม้เพลิงหรือวัตถุดิบที่ใช้ในการผลิตดอกไม้เพลิงจากสถานที่หนึ่งไปอีกสถานที่หนึ่งหน่วยงาน หมายความว่าหน่วยงานที่มีอำนาจหน้าที่ในการควบคุมและหรือการกำกับ ดูแลตามกฎหมายว่าด้วยควบคุมยุทธภัณฑ์กฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืนกฎหมายว่าด้วยการสาธารณสุข กฎหมายว่าด้วยคุ้มครองแรงงาน และกฎหมายว่าด้วยโรงงาน และให้หมายความรวมถึงองค์กรปกครองส่วนท้องถิ่นด้วยข้อ ๒ หน่วยงานใดที่ได้รับคำขออนุญาตการผลิต การค้า การครอบครอง การขนส่งดอกไม้เพลิงและหรือวัตถุดิบที่ใช้ในการผลิตดอกไม้เพลิงหรือพบว่ามีการลักลอบในการผลิต การค้าการครอบครอง การขนส่งดอกไม้เพลิงและหรือวัตถุดิบที่ใช้ในการผลิตดอกไม้เพลิงต้องแจ้งให้ทุกหน่วยงานที่เกี่ยวข้องทราบ เพื่อประสานความร่วมมือในการควบคุมและการกำกับดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิงข้อ ๓ การควบคุมและการกำกับ ดูแลการผลิต การค้า การครอบครอง การขนส่งดอกไม้เพลิงและวัตถุดิบที่ใช้ในการผลิตดอกไม้เพลิงให้เป็นไปตามหลักเกณฑ์แนบท้ายประกาศนี้ทั้งนี้ ตั้งแต่บัดนี้เป็นต้นไปประกาศณ วันที่ ๘ ธันวาคม พ.ศ. ๒๕๔๗พลเอก สัมพันธ์ บุญญานันต์รัฐมนตรีว่าการกระทรวงกลาโหมโภคิน พลกุลรัฐมนตรีว่าการกระทรวงมหาดไทยสุดารัตน์ เกยุราพันธุ์รัฐมนตรีว่าการกระทรวงสาธารณสุขอุไรวรรณ เทียนทองรัฐมนตรีว่าการกระทรวงแรงงานพงษ์ศักดิ์รักตพงศ์ไพศาลรัฐมนตรีว่าการกระทรวงอุตสาหกรรม[เอกสารแนบท้าย]๑. หลักเกณฑ์การควบคุมและกำกับดูแลการผลิต การค้า การครอบครองการขนส่งดอกไม้เพลิงและวัตถุดิบที่ใช้ในการผลิตดอกไม้เพลิง แนบท้ายประกาศกระทรวงกลาโหมกระทรวงมหาดไทย กระทรวงสาธารณสุข กระทรวงแรงงาน และกระทรวงอุตสาหกรรม พ.ศ.2547(ดูข้อมูลจากภาพกฎหมาย)ศุภสรณ์/ผู้จัดทำ๗ มิ.ย. ๒๕๔๘จุฑามาศ/ปรับปรุง๘ ตุลาคม ๒๕๕๗[๑] ราชกิจจานุเบกษาเล่ม ๑๒๒/ตอนที่ ๒๔ ง/หน้า ๗๕/๒๔ มีนาคม ๒๕๔๘